CELEX: 62010CA0385
Language: el
Date: 2012-10-18 00:00:00
Title: Υπόθεση C-385/10: Απόφαση του Δικαστηρίου (πέμπτο τμήμα) της 18ης Οκτωβρίου 2012 [αίτηση του Consiglio di Stato (Ιταλία) για την έκδοση προδικαστικής αποφάσεως] — Elenca Srl κατά Ministero dell’Interno (Ελεύθερη κυκλοφορία των εμπορευμάτων — Ποσοτικοί περιορισμοί και μέτρα ισοδυνάμου αποτελέσματος — Εσωτερικές επενδύσεις καπνοδόχων και αεραγωγών — Έλλειψη της σημάνσεως πιστότητας CE — Αποκλείεται η διάθεση στην αγορά)

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/3
            
         Απόφαση του Δικαστηρίου (πέμπτο τμήμα) της 18ης Οκτωβρίου 2012 [αίτηση του Consiglio di Stato (Ιταλία) για την έκδοση προδικαστικής αποφάσεως] — Elenca Srl κατά Ministero dell’Interno
   (Υπόθεση C-385/10) (1)
   
   (Ελεύθερη κυκλοφορία των εμπορευμάτων - Ποσοτικοί περιορισμοί και μέτρα ισοδυνάμου αποτελέσματος - Εσωτερικές επενδύσεις καπνοδόχων και αεραγωγών - Έλλειψη της σημάνσεως πιστότητας CE - Αποκλείεται η διάθεση στην αγορά)
   2012/C 379/04
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   Elenca Srl
   
      κατά
   
   Ministero dell’Interno
   
      Αντικείμενο
   
   Αίτηση για την έκδοση προδικαστικής αποφάσεως — Consiglio di Stato — Ερμηνεία των άρθρων 2, 4, παράγραφος 2, 5 και 6 της οδηγίας 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (ΕΕ 1989, L 40, σ. 12) — Προϊόντα μη εμπίπτοντα σε εναρμονισμένους κανόνες προβλεπόμενους από την οδηγία — Εθνική ρύθμιση αποκλείουσα την εμπορία εσωτερικής επενδύσεως καπνοδόχων ή αεραγωγών από πλαστική ύλη που δεν φέρουν τη σήμανση CE
   
      Διατακτικό
   
   
               1)
            
            
               Η οδηγία 83/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών, όπως τροποποιήθηκε από τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003, έχει την έννοια ότι αντιτίθεται σε εθνικές διατάξεις οι οποίες εξαρτούν άνευ ετέρου τη διάθεση στην αγορά προϊόντων του τομέα των δομικών κατασκευών, όπως των επίμαχων στην κύρια δίκη, προελεύσεως άλλου κράτους μέλους από την αναγραφή της σημάνσεως CE.
            
         
               2)
            
            
               Τα άρθρα 34 ΣΛΕΕ έως 37 ΣΛΕΕ έχουν την έννοια ότι αντιτίθενται σε εθνικές διατάξεις οι οποίες εξαρτούν άνευ ετέρου τη διάθεση στην αγορά προϊόντων του τομέα των δομικών κατασκευών, όπως των επίμαχων στην κύρια δίκη, προελεύσεως άλλου κράτους μέλους από την αναγραφή της σημάνσεως CE.
            
         
      (1)  ΕΕ C 274 της 9.10.2010.